Tlačivo č. 3
Ministerstvo zdravotníctva SR
Limbova 2, 833 43 Bratislava 37
SLOVENSKÁ REPUBLIKA
Tel: 593 73 111 

ŽIADOSŤ O VYDANIE POVOLENIA NA DOVOZ/VÝVOZ
MAKOVEJ SLAMY
podľa zákona č. 139/1998 Z.z. o omamných látkach, psychotropných látkach a prípravkoch,  
v znení neskorších predpisov

ŽIADATEĽ	
Názov:
Meno  a priezvisko fyzickej osoby/ obchodné meno a forma právnickej osoby, IČO 		
Adresa:
Miesto trvalého pobytu fyzickej osoby/sídlo právnickej osoby		
Telefón:	Fax:	E-mail:	
			
Číslo a dátum vydania povolenia na zaobchádzanie s omamnými a psychotropnými látkami:	

POŽIADAVKA Č.  		
NÁZOV A ADRESA DOVOZCU		
NÁZOV A ADRESA VÝVOZCU		
POVOLENIE NA DOVOZ*) VYDANÉ K0MPETENTNÝM ORGÁNOM KRAJINY DOVOZU	Číslo povolenia na dovoz	Dátum vydania povolenia	Platnosť povolenia	
				
MNOŽSTVO 
MAKOVEJ SLAMY V KG 		
POŽADOVANÁ PLATNOSŤ POVOLENIA DO		
ÚČEL DOVOZU/VÝVOZU		

SPÔSOB PREPRAVY	MIESTO VSTUPU	MIESTO VÝSTUPU	

SPRÁVNY POPLATOK – eKolok v hodnote 33 € 

POZNÁMKY/PRÍLOHY:
NÁZOV A ADRESA VÝVOZCU	

MENO A PODPIS ŽIADATEĽA ALEBO FYZICKEJ  OSOBY
POVERENEJ KONAŤ ZA PRÁVNICKÚ OSOBU ŽIADATEĽA	

MENO A PODPIS ZODPOVEDNEJ OSOBY
Podľa § 7 zákona č. 139/1998 Z.z.	

PEČIATKA:                                        

DÁTUM:

Žiadosť  podáva  žiadateľ na horeuvedenú adresu Ministerstva zdravotníctva SR.
*) Číslo povolenia, dátum vydania povolenia a platnosť povolenia  na dovoz makovej slamy, ktoré vydá kompetentný orgán krajiny dovozu.

Pokyny k žiadosti o dovoz/vývoz makovej slamy:

Všeobecná časť

1. V zmysle §16 ods.2 zákona č. 139/1998 Z.z.. o omamných látkach, psychotropných látkach a prípravkoch v znení neskorších predpisov (ďalej len “zákon”), dovoz/vývoz a tranzit makovej slamy na účely výroby omamných a psychotropných látok je možné uskutočniť iba na základe  povolenia na zaobchádzanie s omamnými a psychotropnými látkami, ktoré Ministerstvo zdravotníctva SR vydá v súlade s §4 až §10 zákona podľa §35 písm.b) zákona. 

2. V zmysle §19 ods.2 zákona každý dovoz/vývoz  omamných a psychotropných látok podlieha osobitnému povoleniu, ktoré  Ministerstvo zdravotníctva SR vydáva na každú omamnú a psychotropnú látku a prípravok osobitne na tlačive predpísanom Medzinárodným úradom pre omamné látky vo Viedni (INCB). Z dôvodu  odlišnosti povahy makovej slamy ako suroviny, napr. veľkosť objemu,  je možné uskutočniť dovoz/vývoz makovej slamy v čiastkových dodávkach. Dovezené/vyvezené množstvo zakaždým  potvrdia colné orgány. Dovoz/vývoz makovej slamy môže byť uskutočnený len v rámci množstva makovej slamy uvedenej na povolení.

3. Podľa §21 ods. 2 zákona dovozné povolenie vystavuje Ministerstvo zdravotníctva SR v štyroch rovnopisoch. Jeden rovnopis si ponechá na vlastnú evidenciu. Tri rovnopisy odovzdá ministerstvo dovozcovi, z ktorých jeden si ponechá dovozca na vlastnú evidenciu, ďalší je sprievodným dokumentom k zásielke a tretí potvrdený colným orgánom dovozca zašle ministerstvu.

4. Podľa §20 ods.3 zákona, vývozné povolenie vystavuje Ministerstvo zdravotníctva SR v piatich rovnopisoch. Jeden rovnopis si ponechá na vlastnú evidenciu. Druhý rovnopis zašle príslušnému orgánu krajiny dovozu, ktorá na ňom vyznačí skutočne dovezené množstvo omamných a psychotropných látok a vráti ho Ministerstvu zdravotníctva SR. Tri rovnopisy odovzdá Ministerstvo zdravotníctva SR vývozcovi, z ktorých jeden si  vývozca ponechá na vlastnú evidenciu, ďalší je sprievodným dokumentom k zásielke a tretí potvrdený colným orgánom vývozca zašle späť Ministerstvu zdravotníctva SR.

5. Pre účely  zákona č. 139/1998 Z.z. a v zmysle Jednotného dohovoru OSN o omamných látkach, z r. 1961 a Dohovoru OSN o psychotropných látkach, z r. 1971(ďalej len „Dohovory OSN“),  dovoz/vývoz znamená:  fyzický presun omamnej látky, psychotropnej látky, alebo prípravku z jednej krajiny do druhej krajiny, alebo z jednej samostatnej správnej jednotky (napr. teritórium, podľa čl.31 Dohovoru OSN z r. 1961, alebo región, podľa čl. 28 Dohovoru OSN z r. 1971),  do inej takejto samostatnej správnej jednotky v rámci toho istého štátu. 

6. Podľa Dohovorov OSN dovozom sa rozumie taktiež aj fyzický presun omamnej látky, psychotropnej látky, alebo prípravku z jednej krajiny do slobodných colných skladov, slobodných  zón, slobodných colných pásiem a do zmluvných veľkoskladov nachádzajúcich sa na území druhej krajiny, alebo inej samostatnej správnej jednotky i napriek tomu, že podľa platných colných právnych noriem sa takáto transakcia nepovažuje za skutočný dovoz. Preto, ak takáto zásielka po preclení colnými orgánmi prechádza zo slobodných colných skladov, slobodných  zón, slobodných colných pásiem a zmluvných veľkoskladov na územie samotnej  krajiny, t.j. do režimu voľný pohyb vo vnútrozemí, nepovažuje sa za dovoz. Podobne,  táto zásada platí aj v prípade, ak sú omamné a psychotropné látky a prípravky presúvané z vnútrozemia do  slobodných colných skladov, slobodných  zón, slobodných colných pásiem a do zmluvných veľkoskladov situovaných na území vlastnej krajiny, nejedná sa o vývoz. Vývozom sa rozumie fyzický presun omamnej látky, psychotropnej látky, alebo prípravku zo slobodných colných skladov, slobodných  zón, slobodných colných pásiem a zo zmluvných veľkoskladov nachádzajúcich sa na území krajiny vývozcu,  na územie druhej krajiny, resp. inej samostatnej správnej jednotky.  

7. Podľa  §21, ods.3 zákona č. 139/1998 Z.z. dovoz omamných látok, psychotropných látok a prípravkov na územie Slovenskej republiky vo forme zásielok adresovaných úschovnému miestu, slobodnému colnému skladu, slobodnému colnému pásmu, alebo na adresu inej osoby, ako je uvedené v dovoznom povolení, je zakázaný. Rovnako je zakázaný dovoz na územie Slovenskej republiky vo forme zásielok adresovaných colnému skladu. 

8. Podľa  §20, ods.4 zákona č. 139/1998 Z.z. vývoz omamných látok, psychotropných látok a prípravkov z územia Slovenskej republiky vo forme zásielok adresovaných úschovnému miestu, slobodnému colnému skladu, slobodnému colnému pásmu, alebo na adresu inej osoby, ako je uvedené vo vývoznom povolení, je zakázaný. 

Špeciálna časť

9. V žiadosti vyplní žiadateľ svoje identifikačné údaje, taktiež číslo a dátum vydania povolenia na zaobchádzanie s omamnými a psychotropnými látkami, ktoré vydalo Ministerstvo zdravotníctva  SR v zmysle  §4 až §10 zákona č. 139/1998 Z.z. ,  presný názov, adresu a krajinu dovozcu a vývozcu, účel dovozu/vývozu, spôsob a trasu prepravy a dobu platnosti povolenia, na ktorú požaduje vydať povolenie.

10. V prípade vývozu je potrebné uviesť číslo povolenia na dovoz, ktoré vydá kompetentný orgán krajiny dovozu, dátum vydania povolenia a platnosť vydaného povolenia.

11. Žiadateľ taktiež uvedie množstvo makovej slamy ktoré hodlá doviezť, alebo vyviezť a požadovaný počet strán predtlače pripojenej k povoleniu pre účely  potvrdenia a záznamu colných orgánov o uskutočnenom dovoze, alebo vývoze, v prípade ak povolené množstvo makovej slamy uvedené na povolení bude dovezené, alebo vyvezené po častiach. 

12. Správny poplatok e-Kolok v hodnote 33 €.

13. Žiadosť možno akceptovať len s právoplatným  podpisom žiadateľa, alebo fyzickej osoby poverenej konať za právnickú osobu žiadateľa a/alebo  zodpovednej osoby podľa §7 zákona č. 139/1998 Z.z. o omamných látkach, psychotropných látkach a prípravkoch, v znení neskorších predpisov.